היום ערב עמוס עם ליגות העל בכדורגל וכדורסל אצלנו כמו גם משחקים בליגות הכדורגל ברחבי אירופה. ערב משחקים מרתק גם בליגת המכללות וחצי הגמר במאסטרס בברלין בסנוקר.
16:00 מכבי פתח תקווה-הפועל רעננה (ספורט 5 לייב). שתי קבוצות שמגיעות אחרי מחזור נהדר מבחינתן. פ"ת הציגה את המאמן החדש/ישן גיא לוזון ואיתו הישגה ניצחון 0:1 בסחנין אחרי בצורת ארוכה שהרחיק את הקבוצה 6 נקודות מהקו האדום, כשכעת היא במקום השניים עשר עם 21 נקודות. רעננה הפכה פיגור מוקדם לניצחון מרשים בביתה 1:3 על האלופה. רעננה עם 24 נקודות במקום התשיעי ויותר קרובה למקום באירופה מאשר לרדת ליגה. בסיבוב הקודם ניצחה רעננה 0:1.
16:00 מועדון ספורט עירוני אשדוד-הפועל חדרה (ספורט 4). אשדוד שסמונה בתחילת העונה כמועמדת העיקרית לירידה מגשימה את התחזיות ונועלת את הטבלה עם 15 נקודות בלבד, כולל 9 מחזורים ברציפות ללא ניצחון, לרבות הפסד 1:4 בטדי במחזור שעבר. חדרה מאבדת גובה אחרי העזיבות ומקווה שצעירי מכבי ת"א יוכלו לסייע לה להתקדם בחזרה למעלה. בינתיים הוא הפסידה 2:0 לאותה מכבי ת"א. היה זה ההפסד השני ברציפות של הקבוצה מה שהוריד אותה למקום השישי עם 29 נקודות. בסיבוב הקודם ניצחה חדרה 2:3.
18:30 הפועל באר שבע-מכבי נתניה (ספורט 4). שחזור של שמינית גמר גביע המדינה אותה ניצחה נתניה בפנדלים, אבל הפעם בב"ש. ב"ש, כאמור, הפסידה לרעננה ומצבה בכי רע. עד כדי כך שמקומה בבית העליון נמצא בספק. כרגע היא רחוקה משם נקודה בלבד ורק שתיים מאירופה, אבל היא לא נראית טוב. נתניה סיימה בתיקו 0:0 עם מכבי במשחק נטול מצבים ושמרה על מקום החמישי עם 29 נקודות. בסיבוב שעבר ניצחה נתניה 0:1.
20:45 בני יהודה תל אביב-בית"ר ירושלים (ספורט 4). בני יהודה מתקשה להתאושש מעזיבתו של ירדן שועה ולא ניצחה מאז שעבר, כולל הפסד 2:3 להפועל ת"א במחזור הקודם. הקבוצה עדיין במקום השני עם 31 נקודות, אבל שאר קבוצות שיפולי הצמרת סוגרות עליה. י-ם עשתה צעד חשוב להתרחק מהתחתית בניצחון על אשדוד וכבר מדברים שם על הבית העליון וכמה יהיה קשה להגיע אליו אלמלא ניצחון היום. פשוט זה בטח לא יהיה אחרי שבסיבוב הקודם ניצחה בני יהודה בקונצרט 5:1.
19:00 נאפולי – סמפדוריה , ONE 2 : אחרי שנתחיל את היום עם מפגש תחתית לוהט אז נתקדם אל עבר מפגש פסגה לוהט . נאפולי מהמקום ה-2 בטבלה מגיעה חבולה למשחק אחרי 2 משחקים נגד מילאן ללא ניצחון(ליגה 0-0 והפסד בגביע 2-0) , לעומת סמפדוריה שמגיעה אחרי 4-0 על אודינזה. חשוב להוסיף שנאפולי גם שיחקה באמצע השבוע בגביע , לעומת סמפדוריה שנחה. אז נאפולי במקום ה-2 עם 11 נקודות הפרש מיובנטוס ו-8 יותר מאיטנר , די התבססה במקום ה-2 בטבלה והיא רק צריכה לשמור עליו כך שהיא תגיע עונה נוספת לליגת האלופות , לעומתה סמפדוריה במקום ה-6 בטבלה וחושבת אפילו על ליגת האלופות(מרחק 2 נקודות בלבד). במפגש הראשון ביניהן העונה סמפדוריה ניצחה בבית 3-0 את נאפולי , אך חשוב להזכיר פרט היסטורי קטנטן – היו סה"כ 18 מפגשים בין הקבוצות במגרשה הביתי של נאפולי ורק ב-2 מתוכם ניצחה סמפדוריה כאשר האחרון היה בשנת 1998. נאפולי העונה עם מאזן ביתי מפחיד של 9 ניצחונות ו2 תוצאות תיקו , וכמובן ללא הפסדים. לעומת זאת , סמפדוריה עם מאזן חוץ בינוני של 3 ניצחונות ועוד 4 תוצאות תיקו ו4 הפסדים. אז נכון שנאפולי התקשתה השבוע פעמיים מול מילאן אך היא תחזור לנצח בבית ותתרחק עוד קצת מהדולקות אחריה. הימור – נאפולי.
21:30 יובנטוס – פארמה , ONE 2 : המשחק שינעל את משחקי שבת בסרייה א' יפגיש את יובה שנראית לא טוב לאחרונה מול פארמה שחושקת בעוד עונה בסרייה א'. יובה עם 11 נקודות פער מנאפולי שאחריה מגיעה אחרי הפסד באמצע השבוע בגביע 3-0 לאטאלנטה, במשחק שבו הם לא היו קיימים ועשו המון טעויות בהגנה וגם אחרי ניצחון חוץ בליגה 2-1 על לאציו אך עם משחק מאוד מאוד חלש שלהם. פארמה לעומתה נמצאת במקום ה-12 בטבלה במרחק של 14 נקודות מהמקום ממנו יורדים כך שהיא יכולה לישון בשקט למרות ההפסד המפתיע במחזור האחרון 3-2 בבית לספאל שקצת סיבך אותה. יובנטוס היום תחזיר להרכב את קסארס שהגיע/חזר מלאציו ויתופקד בעמדה הטבעית שלו – בלם, כאשר במשחקים האחרונים די שיליו שיחק שם כאשר הוא בכלל מגן. במשחק הקודם ביניהן העונה יובה ניצחה 2-1 בחוץ והמאזן הביתי של יובה שעומ על 10 ניצחונות ותיקו אחד בהחלט לא מותיר לפארמה סוג של סיכוי כאן למרות שהם קבוצה מאוד מפתיעה ועם חוד מאוד מהיר(אינגלסה , ביאביאני וג'רביניו) יכולה להיות כאן הפתעה , במיוחד שבהגנת יובה יהיו בלמים איטיים(קסארס ורוגאני) וגם מגן לא מספיק מתואם בהגנת יובה( סה"כ 4 דקות המשחק העונה). משחק שיכול ללכת לכל כיוון(תופתעו) אבל אני לא יכול להמר נגד יובה בבית , ולכן – יובנטוס.
18:30: בני הרצליה – הפועל ת"א – קרב תחתית ייערך הערב באולם היובל בין האורחת שעושה מאמצים לברוח משם לבין המארחת מהשרון ששוקעת יותר ויותר ככל שהעונה מתקדמת. האדומים ניצחו אמנם דרבי לפני כשבועיים אבל מאז הפסיקו להפסיד באשדוד במשחק השלמה, דבר שמשאיר אותם למטה בינתיים. הרצליה מצידה, לא ממש זוכרת מתי היא ניצחה וההפסד שלה בבאר שבע בשבוע שעבר היה גם השישי ברצף. מצב הקבוצה כה מייאש עד כי המאמן החדש, עופר ברקוביץ', שהגיע אך לפני שני מחזורים הפך כבר להיות המאמן הקודם אחרי שהתפטר בעקבות אי רצונה של ההנהלה להתחזק מעבר לסגל הקיים. את מקומו על הקווים של הרצליה יתפוס אריק שיבק שאימן בהרצליה ממש לפני שנה וגם אז הציל את הקבוצה מירידה. האם הטריק יעבוד עוד פעם? הערב באולם היובל נקבל תשובות ראשונות לשאלה הזו. הסיבוב הקודם ניצחה הרצליה בנקודה 76:77.
20:35: הפועל ירושלים – מכבי אשדוד – הפועל ירושלים אמנם עושה חיל באירופה אבל בכל מה שקשור לליגת העל היא לא מלהיבה במיוחד ובשבוע שעבר הפסידה לאחרונה בטבלה, נהריה במשחק חוץ, הפסד שהיה החמישי שלה העונה 86:80. ועדיין, בבית ירושלים קבוצה הרבה יותר טובה עם הפסד אחד בלבד בשמונה משחקים והיא תקווה להמשיך ולשמור על ההישגיות בפייס ארנה מול יריבתה החלשה מאשדוד שניצחה בשבוע שעבר את הפועל ת"א אבל הפסידה ביום שני האחרון למכבי ת"א וחזרה אל מסלול ההפסדים בו היא מרבה ללכת בשנה האחרונה. המשחק הקודם בין השתיים שוחק פעמיים ואחרי שבפעם הראשונה נשבר בו הסל, ירושלים ניצחה במשחק ההשלמה בקלילות 64:87. למרות העדרו של כריס ג'ונסון בשורות הקבוצה הביתית, זו בערך צפויה להיות גם התוצאה הערב.
איווה [5-17] 73 – (5) מישיגן [2-20] 59 ההוקאייז מחוללים הפתעה גדולה ומנצחים בקלות את הוולברינס החזקים. לוקה גארזה הוביל את איווה עם 19 נקודות ו-8 ריבאונדים כשג'ו וויסקמפ רושם 16 עם 7 ריבאונדים ו-5 חסימות. ריאן קרינר הוסיף 15 נקודות עם 10 כדורים חוזרים מהספסל. את הוולברינס הוליכו איגי בראזדייקיס וג'ורדן פול עם 16 נקודות כל אחד.
בואלינג גרין [6-15] 92 – (18) באפאלו [3-19] 88 גם הפלקונס מצליחים לנצל את הביתיות כדי להפתיע את הבולס שכבר הוליכו בבטחה אבל נכנעו לקטמבק בחצי השני. דילן פריי קלע 25 נקודות עבור הפלקונס וג'סטין טרנר 22 כשדימ'גו וויגיניס רושם 17 נקודות ו-10 כדורים חוזרים. דונטיי קרות'רס עם 28 נקודות וסי ג'יי מסינבורג עם 26 נקודות הובילו את הבולס אבל לא היו מספיק.
(24) וויסקונסין [6-16] 69 – (21) מרילנד [6-17] 61 הבאדג'רס ממשיכים לחזור לעצמם בעוד מאבק ביגן טן קשוח. בראד דויסון קלע 21 נקודות ואיתן האפ סיים כהרגלו עם שורה מרשימה של 18 נקודות 11 ריבאונדים ו-6 אסיסטים. את הטראפינס הובילו אריק איילה עם 18 נקודות וברונו פרננדו עם 13 ו-10 ריבאונדים.
יום אתמול, שכלל חצי משלב שמינית הגמר ואת רבע הגמר, היה מהמפתיעים ביותר שראינו בענף בתקופה האחרונה. דייויד גילברט עבר בשני קרבות צמודים ומותחים שני אלופי עולם בדמות מארק סלבי וניל רוברטסון. גילברט הוא שחקן ותיק ומוכר בענף, אך אחד שלא זכה מעולם באיזשהו תואר. מפתיע ממנו הוא דוויין ג'ונס האלמוני, שחקן המדורג 92 בעולם שמעולם לא עבר את הסיבוב השני באף טורניר, אך אתמול עבר את דינג ז'ונווי (לאחר שעבר בסיבוב הראשון את ג'ק ליסובסקי). עוד תוצאה מפתיעה למדי הייתה הניצחון הקל יחסית של סטיבן מגווייר על ג'אד טראמפ. מגווייר הפגין סנוקר מצויין, שלא ממש הותיר סיכוי לזוכה המאסטרס. הניצחון של קיירן ווילסון על מארק וויליאמס לא אמור להפתיע אף אחד, אם כי העובדה שהלוחם התעלל באלוף העולם בחמישה פריימים חלקים יכולה אולי להיחשב כסוג של הפתעה.
חצי הגמר (בפורמט הטוב מ-11) היום יהיה איפוא פחות צפוי מכפי שהיה ניתן לקבל. ודאי ניתן לומר זאת על המשחק הראשון שיפגיש בקרב הסינדרלות את דייויד גילברט עם דוויין ג'ונס, כשעל הנייר לגילברט המנוסה והבכיר יותר אמור להיות יתרון. המשחק השני כבר מפגיש שני שחקנים הרבה יותר בכירים בדמות קיירן ווילסון וסטיבן מגווייר. "הלוחם" ווילסון הוא אחד השחקנים הטובים ביותר השנה, כך שהוא אמור להיות פייבוריט מול מגווייר. מהצד השני, למגווייר יש ערבים בהם הוא מתפוצץ מול יריביו, והוא יקווה שהערב יהיה גם כזה.
קטע 5, שכלל את הטיפוס הארוך לאלטו קולורדו, היה מרתק כצפוי. בחלקו המסיים של הטיפוס, קבוצת מוביסטאר שלחה במהלך טקטי מבריק קדימה את הקולומביאני ווינר אנאקונה. הקולומביאני, שבימים רגילים מתפקד כדומסטיק של המובילים הרבים של הקבוצה, היה ממוקם במקום הגבוה ביותר מבין חברי קבוצתו בזכות הנג"ש הטוב שלו. הוא הצטרף לקבוצת הבריחה, שכללה בסיום הקטע את סזאר פארדס וכריסטיאן מונטויה, שניים מבני ארצו מקבוצת מדיין מהדרגה השנייה, והצליח לגבור על השניים בדרך לקו הסיום. ז'וליאן אלאפיליפ, שניסה לסגור את הפער מתוך הפלוטון, לא הצליח לעשות זאת (למרות שזכה לעזרה רבה מרמקו אבנפואל) והגיע כדקה מאחורי המנצח. לפיכך אנאקונה עבר להוביל במירוץ כולו, כשאחריו אלאפיליפ (41+), סביליה (57+), קונטי (1:03+), גרובשארטנר (1:07+), קראפז (1:20+), פארדס (1:24+), קינטאנה (1:29+), אבנפואל (1:36+) ובנוט (1:38+).
קטע 6 הוא קטע שטוח לחלוטין כמעט לכל אורכו, עם סיום בשיפוע קל. נראה כמו קטע התפור על פטר סאגאן. גם לאלאפיליפ זוהי הזדמנות לזכות בקטע השלישי שלו במירוץ, אך גם אם יעשה זאת, הסיכוי שלו לסגור את הפער ב-GC מאנאקונה הוא קלוש למדי, מה שיביא את הקולומביאני מעשית לעמדת זכייה במירוץ כולו (היות והקטע האחרון מחר הוא קטע שטוח לגמרי). שידור ביורוספורט 2 ב-23:30.
פיטר בוס, אקס מכבי חטף עכשיו גול מבאיירן במתפרצת.
לא ברור מדוע לברקוזן לא שלחה יותר שחקנים להגנה.
אחחח כואב על הספק נבדל של לובנדובסקי.
אחרי שכבר חגג נוסח קפטן אמריקה לוקחים לו את הגול?
הקבוצה ששיחקה טוב יותר ניצחה.
כשרובן וריברי לא משחקים באיירן קבוצה חסרת תחכום. המחליפים הצעירים שלהם לא מתקרבים לקרסוליהם בגדולתם.
רובן כבר למעשה לא שם וריברי יגיד שלום בקיץ. על הגנת באייירן אין בכלל מה לדבר. מסננת.
השנה זו שנת דורטמונד לדעתי ואולי הגיע הזמן לרענון בבונדסליגה.
איזה דיומא מצויין! כמובן שבנוסף למכללות מתקיימים בכל ארה"ב משחקי כדורסל תיכונים, כמה מהם באולמות של 10,000 בגלל הביקוד העצום.
אני מארגיש רע מאד עם ההשקעה העצומה שלכם וכמות תגובות כל כך קטנה. אתם יכולים לבקש מתומר שיבדוק כמה ניכנסים לדיומא ביום, כי אולי נכנסים, מתיידעים, ולא מגיבים. אחרת זה בזבוז משווע.
אני אכניס קטע בקשר לכך במעורב הבא ואשאל את הגולשים בקשר לדיומא. עלי לדעת אם אנשים מתעניינים, אפילו שלא מגיבים.
כותב את התגובה הזו.